Мүгедектігі бар 180 адам цифрлық мамандықтарды игереді
DATE: 18:28, 15 Шілде 2024 | GMT +5
TITLE: Мүгедектігі бар 180 адам цифрлық мамандықтарды игереді
URL: https://kaz.inform.kz/news/mugedektg-bar-180-adam-tsifrlik-mamandiktardi-igered-52acac/
META: DATE: 18:28, 15 Шілде 2024 | GMT +5
TOTAL WORDS: 267
AUTHOR(S):
TEXT: Лагерьдің ашылуына «Самұрық-Қазына» АҚ Басқарма төрағасы Нұрлан Жақыпов, ҚР еңбек және халықты әлеуметтік қорғау министрі Светлана Жақыпова, «Шелл Қазақстан» компаниясының коммерциялық мәселелер жөніндегі бас директоры Ку Валари қатысты. Жобаға қатысушылар үш бағыт бойынша цифрлық мамандықтарға оқытылады: No code әзірлеу, UX/UI дизайны және AI маманы. Сонымен қатар, оларға жұмыс табуға көмек көрсетіледі. Оқыту қазақ, орыс және ымдау тілдерінде жүргізіледі. Жобаға қатысуға Қазақстан бойынша 1500-ден астам өтінім келіп түссе, оның ішінде әңгімелесу нәтижесінде 18 бен 35 жас аралығындағы 180 адам таңдалды. Көпшілігі әртүрлі мүгедектігі бар студенттер. Аминов. «Ерекше қажеттіліктері бар жастарды әлеуметке бейімдеп, жұмысқа орналасуға көмектесу маңызды. Жыл басынан бері 100-ден астам адам Қор тобындағы компанияларға жұмысқа орналасты. Бұл жұмысты одан әрі белсенді түрде жалғастырамыз. Қор әрбір адам өзінің кәсіби әлеуетін аша алатын инклюзивті және қолдайтын ортаны құруға ұмтылады. Ерекше адамдарды digital мамандықтарына оқыту жобасы – «Самұрық-Қазына» қоры Қазақстанның болашағын инклюзивті, технологиясы озық, тең және баршаға бірдей мүмкіндіктерге толы көретініне жарқын үлгі», - деп атап өтті «Самұрық-Қазына» қорының басшысы Нұрлан Жақыпов. Бүгін басталған екікүндік жұмсақ дағдыларды, яғни soft skills дамыту лагері оқытудың алғашқы қадамы саналады және табысты кәсіби қызмет үшін қажет коммуникативті дағдыларды, көшбасшылық қасиеттерді, эмоционалды сананы және басқа да негізгі құзыреттерді дамытуға арналған қарқынды бағдарламалар легін ұсынады. Лагерь тек Астана өтпейді. Шілде айының соңында оңтүстік астанада өзге өңірлердегі қатысушылар бас қосады. Фото: Kazinform. Әрі қарай қатысушылар ағымдағы жылдың қараша айына дейін жалғасатын онлайн оқытуға кіріседі. Бұдан тыс, оқу барысында тренингке қатысушылар түйіндеме жазу, онлайн жұмыс іздеу платформаларымен жұмыс істеу және сұхбатқа дайындалу бойынша ақыл-кеңеске ие болады. Айта кеткен жөн, «OrleTECH 3. 0» жобасын «Самұрық-Қазына» АҚ бірыңғай қайырымдылық операторы – «Samruk-Kazyna Trust» қоры «Шелл Қазақстан» компаниясымен бірлесіп жүзеге асыруда
